เรื่องร้องเรียน (ร้องเรียน,ความปลอดภัย) วันที่ 2023-08-11 06:37:29 — แขวงคลองตันเหนือ เขตวัฒนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029398
//อ้างอิง Traffy Fondue เลขที่รับแจ้ง (6WERLE)
ขอความอนุเคราะห์ให้มัสยิดปรับลดระดับเสียงจากลำโพงที่ใช้กระจายเสียงในกิจกรรมแต่ละช่วงเวลาของวัน บริเวณมัสยิด......บริเวณซอยปรีดีพนมยงค์ 30 แขวงคลองตันเหนือ เขตวัฒนา กรุงเทพมหานคร นั้น
//ปัจจุบันกรุงเทพมหานครตรวจสอบแล้วว่า เมื่อวันที่ 26 มิถุนายน 2566 สำนักงานเขตวัฒนา ฝ่ายสิ่งแวดล้อมฯ ได้ส่งต่อเรื่องร้องเรียนไปยัง กระทรวงวัฒนธรรม เนื่องจาก ขอความร่วมมือเข้าดำเนินการช่วยกำกับดูแลองค์กรทางศาสนาตามที่ได้รับแจ้งดังกล่าว และเมื่อวันที่ 21 กรกฎาคม 2566 สำนักงานปลัดกระทรวงวัฒนธรรมพิจารณาแล้วว่า เรื่องดังกล่าว ให้กรมการศาสนา พิจารณาตามอำนาจหน้าที่ที่เกี่ยวข้อง 
//โดยกรมการศาสนาได้รายงานผลการดำเนินการ ในวันที่ 11 สิงหาคม 2566 กรมการศาสนา ได้มีหนังสือ ที่ วธ 0302/3145 ลงวันที่ 3 สิงหาคม 2566 รายงานผลให้ทราบว่า ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติมถึง (ฉบับที่ 3) พ.ศ. 2560 ได้กำหนดการจัดการที่เกี่ยวกับเหตุรำคาญด้านเสียง ดังนี้ 1. ในกรณีที่มีเหตุอันอาจก่อให้เกิดความเดือดร้อนแก่ผู้ที่อาศัยอยู่ในบริเวณใกล้เคียงหรือผู้ที่ต้องประสบกับเหตุให้ถือว่าเป็นเหตุรำคาญ โดยการกระทำใดๆ อันเป็นเหตุให้เกิดเสียงจนเป็นเหตุให้เสื่อมหรืออาจเป็นอันตรายต่อสุขภาพ 2. ให้เจ้าพนักงานท้องถิ่นมีอำนาจห้ามผู้ใดผู้หนึ่งมิให้ก่อเหตุรำคาญในที่หรือทางสาธารณะหรือสถานที่เอกชน รวมทั้งการระงับเหตุรำคาญด้วย ในการนี้ ให้เจ้าพนักงานท้องถิ่นมีอำนาจออกคำสั่งเป็นหนังสือเพื่อเพื่อระงับ กำจัด และควบคุมเหตุรำคาญต่างๆ ได้ 3. เจ้าพนักงานท้องถิ่น คือ 3.1 นายกองค์การบริหารส่วนจังหวัดสำหรับในเขตองค์การบริหารส่วนจังหวัด 3.2 นายกเทศมนตรีสำหรับในเขตเทศบาล 3.3 นายกองค์การบริหารส่วนตำบลสำหรับในเขตองค์การบริหารส่วนตำบล 3.4 ผู้ว่าราชการกรุงเทพมหานครสำหรับในเขตกรุงเทพมหานคร 3.5 นายกเมืองพัทยาสำหรับในเขตเมืองพัทยา 3.6 ผู้บริหารองค์กรปกครองส่วนท้องถิ่นอื่น สำหรับในเขตองค์กรปกครองส่วนท้องถิ่นนั้น ในการนี้ กรมการศาสนาได้มีหนังสือขอความร่วมมือองค์การทางศาสนาอิสลาม ศาสนาคริสต์ ศาสนาพราหมณ์ - ฮินดู และศาสนาซิกข์ แจ้งศาสนสถานในสังกัด ในการใช้ลำโพงกระจายเสียง ระหว่างการทำกิจกรรมทางศาสนา ให้เป็นไปตามพระราชบัญญัติการสาธารณสุข พ.ศ. 2535 และที่แก้ไขเพิ่มเติมถึง (ฉบับที่ 3) พ.ศ. 2560
//วันที่ 11 สิงหาคม 2566 ส่งเรื่องให้กรุงเทพมหานครในฐานะเจ้าพนักงานท้องถิ่นซึ่งมีหน้าที่และอำนาจตามกฎหมาย เพื่อพิจารณาด้วย
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata